পংখিল

পংখিল(বৈজ্ঞানিক নাম: Byasa polyeuctes(Doubleday)) এক প্রজাতির বড় আকারের প্রজাপতি, যার মূল শরীরটা লাল বর্ণের, ডানা কালো এবং তার ওপর লাল এবং সাদা রঙের নকশাযুক্ত। এরা ‘প্যাপিলিওনিডি’ পরিবারের এবং 'প্যাপিলিওনিনি' উপগোত্রের সদস্য। প্রসারিত অবস্থায় পংখিল এর ডানার আকার ১২০-১৪০মিলি মিটার দৈর্ঘের হয়। ভারতে প্রাপ্ত পংখিল এর উপপ্রজাতিসমূহ হল- Byasa polyeuctes polyeuctes Doubleday, 1842 – Sylhet Common Windmill Byasa polyeuctes letincius Fruhstorfer, 1908 – West Himalayan Common Windmill এদের ভারতএর হিমালয় এর হিমাচল প্রদেশ থেকে সিকিম, আসাম পর্যন্ত দেখা যায়। পূর্ব ভারতে ১০০০-৫০০০ ফুট উচ্চতা পর্যন্ত এদের দেখা মেলে তবে কাশ্মীর অঞ্চলে এদের ১১০০০ ফুট উচ্চতাতেও দেখা যায়। এছাড়া পংখিলদের পাকিস্তান, নেপাল, ভুটান এ ৫০০-২০০০মিটার উচ্চতায়, মায়ানমার, থাইল্যান্ড এর উত্তরাঞ্চল, লাওস, ভিয়েতনাম এবং চিন এর দক্ষিণ অংশে এদের পাওয়া যায়। প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:- পংখিল বৃহদাকার, লাল দেহযুক্ত, কালো লেজওয়ালা সোয়ালোটেল প্রজাপতি প্রজাতি। লেজ কতকগুলি জোড়া লালছোপযুক্ত। ডানার উপরিতল কালো। সামনের ডানা কালো এবং দাগ-ছোপহীন। পিছনের ডানা সরু এবং লম্বাটে এবং টার্মেন গভীর ভাবে উত্তল ও অবতল ঢেঊ খেলানো। পিছনের ডানার উপরিতলে ৪ ও ৫ নং শিরার মধ্যভাগে সেল এর ঠিক নিচে একটি বৃহদাকার সাদা আয়তাকার (oblong) ডিসকাল ছোপ এবং উক্ত ডিসকাল ছোপটির নিচে ৩ ও ৪ নং শিরার মধ্যভাগে একটি ছোট সাদা ছোপ বর্তমান। এছাড়া পিছনের ডানার উপরিপৃষ্ঠে কতগুলি সাবটার্মিনাল জোড়া লাল ছোপ অনিয়মিত ভাবে বিস্তৃত। পিছনের ডানার নিম্নপৃষ্ঠ উপরিপৃষ্ঠেরই অনুরূপ, তবে নিম্নপৃষ্ঠে ১ক, ২ এবং ৩ শিরামধ্যে (Interspace) ৩টি লাল ছোপ বিদ্যমান। স্ত্রী ও পুরুষ প্রকার একইরকম, শুধুমাত্র স্ত্রী প্রকারে পিছনের ডানার নিম্নভাগে একটি লাল অ্যানাল(anal) ছোপ চোখে পড়ে। পংখিলরা সাধারনত অলস ভঙ্গিতে উড়তে থাকে গাছের মাথার উপর দিয়ে। এদের লম্বা এবং বড় আকৃতির ডানার গঠন দেখে ওড়ার সময় খুব সহজেই চেনা যায়। সাধারনত এদের ছোট ছোট দলে ভেজা মাটিতে জল পান করতে দেখা যায়। Häuser, Christoph L.; de Jong, Rienk; Lamas, Gerardo; Robbins, Robert K.; Smith, Campbell; Vane-Wright, Richard I. (২৮ জুলাই ২০০৫)। "Papilionidae – revised GloBIS/GART species checklist (2nd draft)"। Entomological Data Information System। Staatliches Museum für Naturkunde Stuttgart, Germany। ৯ সেপ্টেম্বর ২০১০ তারিখে মূল থেকে আর্কাইভ করা। সংগ্রহের তারিখ ২১ জুন ২০১৩।  Kunte, Krushnamegh (২০০০)। Butterflies of Peninsular India। India, A Lifescape। Hyderabad, India: Universities Press। পৃষ্ঠা 138। আইএসবিএন 978-8173713545।  "Byasa polyeuctes Doubleday, 1842 – Common Windmill"। সংগ্রহের তারিখ ১৬ অক্টোবর ২০১৬।  Pratap Singh, Arun (২০১১)। Butterflies of India (1st সংস্করণ)। Utter Pradesh: Om Books International। পৃষ্ঠা 12। আইএসবিএন 978-93-80069-60-9।  "Field Guide to the SWALLOWTAILS" (পিডিএফ)। Ugyen Wangchuck Institute for Conservation & Environment। পৃষ্ঠা 66। সংগ্রহের তারিখ ২৫ জানুয়ারি ২০১৭। [স্থায়ীভাবে অকার্যকর সংযোগ] Collins, N. Mark; Morris, Michael G. (১৯৮৫)। Threatened Swallowtail Butterflies of the World: The IUCN Red Data Book। Gland & Cambridge: IUCN। আইএসবিএন 978-2880326036।  Wynter-Blyth, Mark Alexander (১৯৫৭)। Butterflies of the Indian Region। Bombay, India: Bombay Natural History Society। পৃষ্ঠা 377। আইএসবিএন 978-8170192329।  Wynter-Blyth, M.A. (১৯৫৭)। Butterflies of the Indian region (First Edition সংস্করণ)। Bombay: The Bombay Natural History Society। পৃষ্ঠা 377। উদ্ধৃতি শৈলী রক্ষণাবেক্ষণ: অতিরিক্ত লেখা (link) A Pictorial Guide Butterflies of Gorumara National Park (2013 সংস্করণ)। Department of Forests Government of West Bengal। পৃষ্ঠা ৩২।  উইকিমিডিয়া কমন্সে পংখিল সংক্রান্ত মিডিয়া রয়েছে।